Exqrch/balinese-Komodo-pixelgpt huggingface dataset:
kawangun, inggih punika: "Tugu Peringatan Satoe Tahoen Repoeblik Indonesia", "Tugu Petir, lan Monumen Pahlawan Proklamator Soekarno-Hatta". Ring ungkur puniki maka panlatarang ri sajeroning kawentenan tugu utawi monumen-monumen inucap. Tugu Peringatan Satoe Tahoen Repoeblik Indonesia "Tugu Peringatan Satoe Tahoen Repoeblik Indonesia" inggih punika pinaka monumen sane kapertama sane kawaangun ring Taman Proklamasi. Tugu inucap karesmiang duk warsa 1946, pamekas nemonin petekan masehi 17 Agustus warsa
nemonin petekan masehi 17 Agustus warsa 1946 olih Perdana Menteri "Sutan Sjahrir". Tugu pangeling inucap wentuknyane wantah obelisk alit sane madaging sasuratan "Atas Oesaha Wanita Djakarta", taler madaging cakepan kemerdekaan Indonesia, lan peta Indonesia, sane mangkin tugu inucap sampun kagentosin arannyane antuk Tugu Proklamasi Tugu Proklamasi kakayunang olih makudang-kudang daa istri sane matunggilan ring "Pemuda Puteri Indonesia (PPI)" lan "Wanita Indonesia", inggih punika "Johanna
lan "Wanita Indonesia", inggih punika "Johanna "Yos" Masdani Tumbuan", "Mien Wiranatakusumah", Zus Ratulangi (maka okan dane "Sam Ratulangi"), "Zubaedah", lan dane "Nyonya Gerung". Gambaran tugu pangeling punika kabuat olih "Kores Siregar" sane pinaka silih tunggil mahasiswa saking Institut Teknologi Bandung sane ngawangunnyane kakawitin duk saih masehi Juli warsa 1946. Santukan kawentenan pikobet sareng tentara sekutu sane kantun wenten ring wewidangan irika, wali kota Jakarta
ring wewidangan irika, wali kota Jakarta dane bapak Suwiryo purun antuk ngaresmiang wangunan inucap lan mapinunas majeng ring dane perdana menteri Sutan Sjahrir nemoning petekan masehi 16 Agustus warsa 1946 antuk maka pamucuk ri sajeroning acara paresmian tugu inucap. Dane Bapak Sutan Sjahrir sadia mucukin acarane inucap ngalantuk matulak ka Jakarta saking Yogyakarta. Duk petekan masehi 14 Agustus warsa 1960, koran Keng Po ngalaporang
warsa 1960, koran Keng Po ngalaporang parindikan kawentenan Angkatan '45 sane mapikayunan Tugu Proklamasi sane kawastanin "Tugu Linggarjati" mangda kaicalang. Malarapan kawentenan pikobete inucap, dane bapak presiden soekarno mamutus wewangunan inucap kaleburang kantos ring gedung proklamasine. Ring warsa 1968, gubernur Jakarta Ali Sadikin ngajuang proposal antuk ngawangun malih tugu sane sampun kaleburang olih dane bapak Presiden Soekarno duk warsa 1960 inucap. Proposal punika kacumpunin
warsa 1960 inucap. Proposal punika kacumpunin lan ring patekan masehi 17 Agustus warsa 1972, Monumen Proklamasi karesmiang malih ring genahnyane sane sujati mula sane karauhin olih makudang-kudang tokoh publik lan politik, silih tunggilnyane mantan Wakil Presiden Dane Bapak Hatta. Tugu Petir Tugu Petir utawi Tugu tatit inggih punika wewangunan sane wentuknyane marupa tiang setinggi sane tegehnyane wantah 17 meter (56 ft) sane muncuknyane madaging
meter (56 ft) sane muncuknyane madaging pralambang petir utawi tatit. Monumen pangeling puniki maka cihna genah dane bapak proklamator Soekarno ngadeg ngawacen sasuratan proklamasi. Ring dasar monumen inucap madaging sasuratan antuk logam "di sinilah Dibatjakan Proklamasi Kemerdekaan Indonesia pada Tanggal 17 Agustus 1945 djam 10.00 pagi oleh Bung Karno dan Bung Hatta" Petir utawi tatit maka pralambang kawentenan proklamasi kemerdekaan Indonesia daweg punika makuus
proklamasi kemerdekaan Indonesia daweg punika makuus utawi makuug. Monumen Pahlawan Proklamator Sukarno-Hatta Monumen Pahlawan Proklamator Sukarno-Hatta madaging kalih patung antuk perunggu sane nyihnayang dane bapak Soekarno lan Hatta mairingan. Baat patunge nika siki-siki wantah 1.200 kilogram (2.600 pon), lan tegehnyane wantah 46 meter (151 ft) taler 43 meter (141 ft). Wentuk patunge punika kaambil saking foto daweg pawacenan proklamasi sane kapertama kawacen. Makakalih patung
proklamasi sane kapertama kawacen. Makakalih patung inucap ngapit lempengan batu perunggu sane maukuran 196 cm x 290 cm, antuk baatnyane wantah 600 kilogram (1.300 pon), sane nyihnayang cakepan daging proklamasi kemerdekaan Indonesia. Ring ungkur monumen punika wenten patung-patung patung-patung monolitik sane bernomer 17, antuk tegehnyane wantah 8 meter, lan 45 pamesuan yeh mancur, sane maka pralambang "tanggal 17 Agustus 1945", Monumen puniki karesmiang nemonin
Agustus 1945", Monumen puniki karesmiang nemonin petekan masehi 17 Agustus warsa 1980. Pustaka.
Tari Payung Tari Payung inggih punika silih tunggil tarian tradisional sane prasida kasolahang olih pragina sane akehnyane genap.Pragina sane nyarengin pentas saking 3 pasang. Sasolahan puniki ngawit kaloktah duaning Siti Agam saking Bukittinggi. Raris duk warsa 1960, sasolahan puniki dahat kaloktah. Nenten wantah sajeroning krama Minangkabau kemanten, sakwentanten taler krama sane wit saking wawidangan tiosan. Babad. Manut Arsip Perpustakaan Universitas Negeri Medan, Tari Payung
Perpustakaan Universitas Negeri Medan, Tari Payung karipta kirang langsung duk warsa 1600 Maehi miwah nenten kauning sapa sira pangriptannyane. Panglimbak Tari Payung wenten paiketannyane antuk seni drama sane sering kapentasang ring masa kolonial. Tiosan jalan cerita, drama punika kajangkepin antuk lawakan miwah sasolahan. Tari payung manados silih tunggil sane kasolahang pinaka pajangkep sajeroning drama inucap. Tiosan punika, Tari Payung manados selingan saking cerita siki
Payung manados selingan saking cerita siki ka cerita sane tiosan sajeroning drama. Pangawitnyane, Tari Payung kasolahang nenten madue agem-ageman koreografi. Koreografi Tari Payu katata olih Muhammad Rasyid Manggis sane pinaka lulusan Normal School ring Bukittinggi. Rasyid Manggis ngamargiang penataan koreografi Tari Payung ring periode 1904-1920. Perjuangan dane kalanturang olih Siti Agam sane pinaka sawitrannyane daweg ngranjing. Siti Agam puniki nglimbakang Tari Payung manados seni
puniki nglimbakang Tari Payung manados seni koreografi sane ngangkat tema pasawitran teruna-teruni. Cerita ring Tari Payung kaanutin antuk kahuripan remaja kota sane malancaran ka Sungai Tanang ring Bukittinggi. Cerita sane wenten sajeroning Tari Payung sampun nganutin kahuripan anak anom ring wawidangan kota miwah sampun lempas saking awig-awig. Wenten taler sane menarik saking sasolahan puniki, inggih punika makasami pragina sane masolah inggih punika para pragina
sane masolah inggih punika para pragina istri. Peran sane sapatutnyane kasolahang antuk anak lanang kagentosin antuk anak istri. Rumasuk taler pangiring musik miwah panabuh musik. kabudayaan Minangkabu jaman dumun nenten ngicenin anak istri ngamargiang parikrama ring sisi Umah Gadang. Indiki puniki sane manados pikayunan Siti Agam ngwangun organisasi istri sane kawangun duk warsa 1924. Organisasi punika mawasta Serikat Kaum Ibu Sumatera. Raris wusan punika,
Kaum Ibu Sumatera. Raris wusan punika, Siti Agam manados pimpinan majalah. Siti Agam matatujon ngangkat derajat anak istri rumasuk rumasuk ka widang seni malarapan antuk Drama Toonel. Utawi ring Basa Melayu, toonel sane ketah kauningin antuk "basandiwara". Manut Damir Idris pinaka silih tunggil murid Siti Agam, dane maosang gurune punika pinaka silih tunggil anak istri sane kaping singgih ring Minangkabau. Dane sane kapertama masolah
ring Minangkabau. Dane sane kapertama masolah ring duur panggung. Siti Agam taler pinaka anak istri sane menata ulang Tari Payung. Dane taler sareng nyolahang sasolahan inucap ring drama toonel sane kasutradarain olih dane praragan. Panglimbak. Tari Payung kalimbakang malih olih Aariaman sane taler ketah kauningin antuk Saliasih. Dane pinaka silih tunggil murid sane wit saking Normal School. Dane asekolahan sareng Siti Agam miwah Muhammad
asekolahan sareng Siti Agam miwah Muhammad Rasyid. Sakewanten dane lebih nguda. Dane raris nyusun tari tradisional inucap antuk makarya pabinayan. Sakewanten, makasami inti sane wenten ring sajeroning sasolahan punika tetep pateh. Tiosan Saliasih, Ins Kayutaman nenten pinaka murid ring Normal School sareng nglimbakang Tari Payung. Wenten taler tokoh tiosan sane madue utsaha sajeroning nglimbakang tari payung, inggih punika Sjotian Naan miwah Djarmis Sutan Bagindo.
Sjotian Naan miwah Djarmis Sutan Bagindo. Utsaha sane kamargiang olih Sjotian Naan inggih punika ngicenin pauahan warna ring sasolahan Tari Payung sane wit saking cerita utawi kabar rakyat. Improvisasi sane kamargiang ring sasolahan puniki sampun ngutamayang simbol-simbol identitas wawidangan Minangkabau. Yadiastun kantun mawates sajeroning busana miwah dagingnyane. Tiosan Sjotian, Djarnis Sutan Bagindo taler ngamargiang pauahan. Sakewanten pauahan inucap tetep nganutin pola saking Tari Payung
tetep nganutin pola saking Tari Payung sane sampun wenten. Dane wantah ngamargiang pauahan ring wentuk dimensi tekstual utawi aspek internal sane wenten ring sajeroning sasolahan inucap. Wusan punika, Tari Payung taler ngalamin dinamika horizontal. Utamannyane saking murid-murid Sjofian, inggih punika Sjofyani Yusuf, Gusmiati Suid, miwah Hoerijah Adam. Tokoh inucap madue peran sane matiosan sajeroning nglimbakang Tari Payung manut kreasi soang-soang. Kawentenan pauahan sane sampun
kreasi soang-soang. Kawentenan pauahan sane sampun kamargiang kantos mangkin, pauahan sane kamargiang olih Sjofyani Yusuf pinaka silih tunggil pauahan sane pilih kaloktah. Busana. Busana sane kanggen olih para pragina istri inggih punika pangangge adat Melayu nganutin adat Minang minakadi baju kurung utawi kebaya miwah kain songket, taler nganggen iasan ring duur inggih punika mahkota sane mawarna emas. Raris para pragina lanang nganggen busana minakadi
para pragina lanang nganggen busana minakadi baju lengen panjang, celana panjang sane mawarna asiki, sarung songket miwah kopiah Melayu. Properti. Pajeng. Properti sane kanggen ring Tari Payung inggih punika payu utawi pajeng. Pajeng puniki kanggen olih para pragina lanang sajeroning masolah. Makna saking properti puniki pinaka perlindungan saking alaki rabi sajeroning ngamargiang pasomahan. Senteng. Pragina istri ring Tari Payung puniki nganggen selendang pinaka properti
Payung puniki nganggen selendang pinaka properti sasolahan. Makna saking nganggen senteng inggih punika pinaka paiketan tresna sane suci miwah satyaning alaki rabi. Raris mkana tiosan pinaka cihna sayaga anak istri sajeroning ngwangun pasomahan. Kanta pragina lanang jagi kakilit senteng olih pragina istri. Pangiring. Pangiring Tari Payung nganggen alat musik marupa rebana, akordeon, gendang, miwah gamelan khas Melayu. Yadiastun sampun ngamalmin pauahan, Tari Payung tetep
sampun ngamalmin pauahan, Tari Payung tetep ngajegang alunan musik iringan sane khas mamurda Babendi-bendi. Tembang puniki nyritayang indik alaki rabi sane sedek malila cita miwah bulan madu ka Sungai Tanang. Pola Lantai. Pola lantai sane wenten ring sajeroning Tari Payung rumasuk nenten meweh. Sane patut kauratiang inggih punika pragina istri miwah pragina lanang mangda nenten mapalu sajeroning masolah. Properti pajeng miwah senteng sane kanggen
Properti pajeng miwah senteng sane kanggen taler mangda nenten mapalu. Raris, akeh pragina sane wenten sajeroning pola lantai akehnyane tigang pragina, sakewanten taler prasida kasolahang sareng akeh. Sane pinih utaa inggih puniki pragina patut mapasangan. Gerak. Gerakan Tari Payu kakawitin olih pragina lanang. Gerakan punika mirip minakadi silat khas Minangkabau. Pragina lanang raris ngamargiang gerakan mine lirik payung-jalan, raris mengayun pajeng mapasangan. Gerakan tiosan
raris mengayun pajeng mapasangan. Gerakan tiosan inggih punika "siek putra tusuak, malelo puta lua, roda memayung," miwah "maelo putra dalem." Ring inti sasolahan, gerakannyane kabaktayang olih pragina istri sane akehnyane genep utawi saling mapasangan. Raris, pragina jagi ngamargiang akeh gerakan, minakadi melirik senteng-jalan. Raris ngwentuk lingkaran 4 sane mapasangan, miwah ngaungang senteng. Raris, pragina istri sane "mengayunkan" senteng saking kiri-kanan, utawi tungakliknyane. Senteng taler
saking kiri-kanan, utawi tungakliknyane. Senteng taler "diayunkan" ka samping miwah ka ajeng taler ungkur. Ring panguntan sasolahan puniki kamargiang olih makasami pragina Tari Payung, inggian lanang miwah istri. Para pragina mamargi mapasangan antuk ngwentuk huruf C. Rari para pragina mapasangan mawali antu ngwentuk huruf S, raris ngwentuk lingkaran sinambi ngamargiang gerakan mapalianan senteng miwah pajeng.
Patung Buddha Tidur Patung Buddha Tidur utawi patung buddha sane sirep inggih punika patung buddha sane pinih ageng ring negara indonesia sane kantos mangkin sampun mayusa 29 tiban. Kawentenan patung inucap madue suksma maka nyihnayang pamargin ri tatkala Ida Sang Hyang Buddha Gautama mataki-taki jagi mamargi nyujur kasunia kalaan utawi ring "agama buddha" ketah kawastanin "Nirvana". Ring ungkuring patunge puniki madaging gambaran utawi carita-carita
patunge puniki madaging gambaran utawi carita-carita sane artosnyane pinih luih ri sajeroning maka bantang kauripan. Patung Buddha tidur sane ageng punika magenah ring jeroning "Maha Vihara Mojopahit" ring Desa Bejijong, Trowulan, Mojopahit, cutetnyane ring sisi kelod Gedung Sasono Bhakti. Kawentenan Maha Vihara Mojopahit puniki pinaka genah ngaturang sembah bhakti utawi sembahyang ring para umat Buddhane. Kawentenan Patung Buddha Tidur neneten lempas ring kawentenan wewangunan
Tidur neneten lempas ring kawentenan wewangunan Maha Vihara Mojopahit sane maka kalih kakarsan olih Ida Bhikkhu Viriyanadi Maha Tera. Babad. Kawentenan "Patung Buddha Tidur" nenten sida kalempasang ri sajeronin kawentenan "Maha Vihara Mojopahit" sane kawangun duk warsa 1987, lan karesmiang olih Gubernur Jawa timur dane bapak Soelarso duk petekan masehi 31 Desember warsa 1989. Salanturnyane kawentenan Patung Buddha tidur kawangun duk warsa 1993 kabuat
tidur kawangun duk warsa 1993 kabuat olih para undagi patung saking Solo, Jawa tengah, taler para undagi patung saking Desa Bejijong lan Desa/Kecamatan Trowulan. Kantos warsa 1998 Patung Buddha Tidur durung kawarnain lan wantah mawarna semen kemanten. Pangecetan sane kapertama kalaksanayang ring warsa 1999 antuk warna cet emas sane maka cihna rasa suksma lan subakti ring Ida Sang Buddha Gautama. Patung Buddha Tidur inucap
Buddha Gautama. Patung Buddha Tidur inucap maka cihnayang kawentenan Ida Buddha Gautama sane lantang patung inucap wantah 22 meter, linggahnyane wantah 6 meter lan tegeh patung punika wantah 4,5 meter. Patitis. Patung Buddha Tidur ring Mojokerto puniki kawangun ri baduur telaga taler kaiterin olih pemandangan sane madurgama lan becik. Parindikan punika madue unteng patitis maka pralambang kawentenan Ida Sang Buddha sampun sida nuju Parinirvana.
Sang Buddha sampun sida nuju Parinirvana. Ring Agama Buddha punika, kruna Parinirvana madue artos Nirvana utawi Sunia Loka sane sida katuju ri sampune kalayon sekar lan sang atma lepas saking angga sarira nuju genah nirvana. Parinirvana taler manyihnayang pinaka jalaran si sahananin memasang padewekan saking "Saṃsāra", Karma, Reinkarnasi, taler kapejahan Skandha. Patung raksasa ring Trowulan puniki taler kawastanin Patung Buddha Maha Paranibbana sane maartos
Patung Buddha Maha Paranibbana sane maartos ri kalanain pamargin lebarnyane Ida Buddha Gautama nuju Nirvana. Ida Sang Budha lebar antuk sirep nyerendeng ka tengen antuk telapak tangan tengawan Idane nyangga duur Idane sane maka kawentenan Ida sawaian yening jagi sirep. Ida Sang Buddha Gautama embas antuk wastan Idane Siddhartha Gautama ring Taman Lumbini, Kota Kapilavastu, India duk warsa 623 sadurung masehi (SM). Ida pinaka
623 sadurung masehi (SM). Ida pinaka anak sane nenten madue tugelan lan maka putra mahkota ring Kerajaan Kosala, sane pinaka ajin Idane inggih punika Raja Suddhodana lan maka biang ida inggih punika Dewi Maha Maya. Ida Siddhartha molihang pencerahan lan manados Buddha ri kala Ida nglaksanayang tapa ring ungkurin Punyan "Bodhi" ring Gayawana, India duk warsa 588 sadurung masehi (SM) daweg Ida mayusa 35
masehi (SM) daweg Ida mayusa 35 tiban. Ida Buddha Gautama lebar ri sampune 40 tiban ngicen pangajah-ajahan parindikan Agama Buddha duk warsa 543 sadurung masehi (SM). Maka tatiga pariindikan inucap majanten mamargi ring galahe sane pateh ri sajeronin kalender Budha, inggih punika nemoning purnama sidhi ring Bulan Waisak. Pariindikan Ida embas, molih pencerahan lan kawentenan Ida Siddhartha Gautama Lebar, kapakelingin antuk ngelaksanayang "Hari Raya
Lebar, kapakelingin antuk ngelaksanayang "Hari Raya Waisak" olih umat Buddhane. Kawentenan ukiran pandil ri sajeroning tembok sane magenah ungkurin Patung Buddha Tidur puniki madue unteng patitis sane mautama pisan. Ring sisi kangin kantos sisi kaja madaging carita indik pamargin Ida Buddha Gautama manuju ka "Kusinara" kirang langkung 3 kantos 6 sadurung Ida lebar. Dawege punika, Ida Sang Hyang Siddhartha makehang sirep antuk nyrendeng ka
Siddhartha makehang sirep antuk nyrendeng ka tengawan ri kalanin ngicen paajah-ajahan Buddha majeng ring para sisian Idane. Santukan kawentenan Idane sampun ngangsan ngalingsiran santukan sangkaning yusa Idane, kawentenan ukiran pandil ring sisi kelod manados asiki caritane sareng ukiran pandil ring sisi kauh sane nyaritayang parindikan ukum karma phala. Patung Budha tidur ring soang-soang vihara taler madue unteng patitis sane pateh lan maka pralambang Agama
sane pateh lan maka pralambang Agama Buddha sane kaange ri tatkala acara Pradaksina, inggih punika acara ri kalaning ngiterin pralambang Ida sane kasuksmayang ri sajeronin ajahan Buddha. Acara utawi parikramane ring vihara inucap kalaksanayang nganutin pakideh bhuana utawi nganutin puteran jaum jam antuk sane maka unteng acara pastika kagenahin ring sisi tengawan. Pramana Patra. Kawentenan Patung Buddha Tidur puniki taler manados silih tunggil rasa
puniki taler manados silih tunggil rasa angayubagia negara republik indonesia santukan patung puniki sampun kaloktah ring dura negara lan pinaka patung Buddha Tidur sane pinih ageng sane kaping tiga ring jagate. Santukan kaloktahannyane, aran wawidangan Mojokerto pinaka wawidangan utawi genah wisata sejarah lan religi ngangsan nglimbak lan kaloktah, Pamerintah taler mangaturang ring genahe inucap pinaka wawidangan A"nugerah Desa Wisata". Duk warsa 2001, Patung Buddha
Wisata". Duk warsa 2001, Patung Buddha Tidur puniki ngamolihang pramana patra saking MURI (Museum Rekor Dunia Indonesia) pinaka Patung Buddha Tidur sane pinih ageng ring Indonesia antuk lantang patung inucap wantah 22 meter, linggahnyane wantah 6 meter lan tegeh patung punika wantah 4,5 meter
Karapan Sapi Tradisi Karapan Sapi inggih punika pacentokan "pacuan" nganggen sampi, pinaka ceciren kramane ring Suku Madura. Pacentokan punika katah kamargiang sasih Agustus utawi September, naler pacentokan "final" kamargiang sasih September utawi Oktober. Katah kauiningin pamargin "final" tradisi Karapan Sapi kalaksanayang ring wekas kota Karesidenan, Pamekasan, antuk ngarebutang piala belgilir utawi adi jayanthi presiden. Ring pacentokan punika, apasang sampi ngerek kayu tongos anak sane
sampi ngerek kayu tongos anak sane ngendaliang punika negakang apasang sampine punika. Lalintihan. Kawentenan Kerapan Sapi keni panglimbak saking tanah Madura sane nenten "subur" kaanggen nandur ring carike. Sane kaanggen ngentosin inggih punika, janane ring Madura ngarereh pangupa jiwa antuk dados bendega ring panepi naler wenten kramane sane ngubuh sampi sapisanan kaanggen nandur ring carike. Maosang Karapan Sapi manut ring Krama ring Madura sane
manut ring Krama ring Madura sane maarti adu balap sapi sane muani nganggen kaleles. Keleles iriki mateges uperengge pejangkep anggen menekang jana sane jagi nyalukang sami sane kaangen macentok, ring Madura kabaos tukang tongok. Sampi-sampi sane muani kapacu antuk pangonong ring baong ipun manados asiki. Yaning pasangan sampi kerrap sane wenten ring tengen kabaos panglua, ring sisi tengen kabaos pangdelem, naler jana sane nahen
kabaos pangdelem, naler jana sane nahen tali kekang sampi sadurung mapacentok kabaos tambeng. Lianan ring punika wenten tukang getak sane madue gaginan mecut bayun sampi mangdane sida malaib encol, wenten tukang Tonja inggih punika tugas sane ngedeng lan nuntun sampi sane jagi macentok, taler tukang Gubra, inggih punika jana sane madue dedemen masuryak sane matatujon mangdane sampi-sampi sane mapacentok madue bayu sane egar. Baga
mapacentok madue bayu sane egar. Baga Kerapan Sapi. Kerrap Keni (Karapan Kecil).. Silih tinunggil baga Karapan Sapi sane wenten ring tingkat kecamatan utawi kelurahan sane madue doh ipune 100 meter. Jayanthi Karapan Sapi baga puniki kadadosang nyarengin Karapan Sapi ke tingkat sane tegehan, manawi tingkat kabupaten utawi provinsi. Kerrap Rajah (Karapan Besar). Baga Karapan Sapi puniki kamargiang ring tingkat Kabupaten utawi Kota. Pamilet Karapan
tingkat Kabupaten utawi Kota. Pamilet Karapan Sapi puniki mawiwit saking adi Jayanti Kerrap Keni. Doh "jarak tempuh" Karapan Sapi baga puniki 120 meter. Jayanthi puniki kadadosang nyarengin pacentokan ring tingkat provinsi. Kerrap Karesidenan (Gubeng).. Karapan Sapi puniki kalaksanayang ring tingkat kepresidenan sane ksarengin olih pamilet saking jayanti ring sawewengkon Kabupaten Madura. Genah ngemargiang Karapan Sapi ini inggih punika ring Bakorwil Madura, Kabupaten Pamekasan. Biasanya,
ring Bakorwil Madura, Kabupaten Pamekasan. Biasanya, Kerapan Sapi baga puniki kamargiang ring dina Minggu pinaka acara pamucuk antuk ngawuwusang "musim" Kerapan Kerrap Onjangan (Karapan Undangan).. Wenten taler Karapan Sapi sane mawiwit saking pamilet undangan "khusus" sane kamargiang ring kabupaten sane ngemargiang. Karapan Sapi puniki kamargiang matatujon pinaka "peringatan syukuran" taler sane tiosan. Kerrap Jar-Ajaran (Karapan Latihan).. Wenten Karapan Sapi sane matatujon kaanggen ngurukang sampi-sampi
Sapi sane matatujon kaanggen ngurukang sampi-sampi sane jagi kaanggen mapacentok ring lapangan. Sadurung mapacentok, sampi-sampi puniki jagi kaurukang dumun punapi antuk mangdane sida malaib sekadi tatit, untengne mangde sida manados jayanti. Karapan Sapi kapatutan milah tur miih sampi sane rumasuk ring kategori "super," nenten dados ngawag-ngawag rikalaning milah-milih. Mamilih sapi kerrap sane becik sapatutnyane sampun sida ngawit yusa 3-4 sasih. Selantur punika, rikalaning yusane
3-4 sasih. Selantur punika, rikalaning yusane dasa sasih (10) sampi kakawitin kauruk acepok nyabran rahina, nenten lali antuk ngicen "jamu" kirang langkunge 50 taluh miwah tigang (3) botol vitamin sabilang peteng, taler nenten lali antuk manjusang sabilang kalih rahina. Teknis Permainan. Sadurung mamargiang Kerapan, sinamian sampi kaiterin manjing ring lapangan kairing antuk gambelan "khas" Madura, inggih punika Saronen. Puniki kamargiang pinaka ngelemesang otot sampine
Puniki kamargiang pinaka ngelemesang otot sampine sapisanan nyuguhang "estetika" panganggen mwah "hiasan" sampi-sampi sane jagi kacentokan. Wusan parade, pangangge mwah hiasan punika sampun dados kalungsur, sane ngawinan meweh lan abot antuk margiang pacentokan sida kalugra. Pacentokan puniki kariinin antuk "klasemen" pamilet. Pamilet kadadosang indik nentuang punpai ja antuk mangda sida manjingang sampi-sampine ka "papah bawah ." Rikalaning baga "panyisihan" kapertama, Kaping kalih, mwang katiga
"panyisihan" kapertama, Kaping kalih, mwang katiga miwah kapat, plalianan punika kamargiang antuk sistem "gugur." Sampi-sampi sane sampun kabaosang "gugur" nenten dados malih nyarengin pacentokan ring baga salanturnyane. Sakemawon sampi sane sampun sida manados jayanthi, jagi maadu malih ring sang jayanti ring baga salanturnyane, kenten taler ring "tingkat" sane jagi kaliwatangt olih sami baga ring pacemtokan puniki, sira sane sida manados jayanthi ring pacentokan baga
sida manados jayanthi ring pacentokan baga "per" baga, nika sane dados jayanthi. Pustaka.
Patung Selamat Datang Monumen Selamat Datang utawi "Patung Swasti Prapta" inggih punika sane magenah ring tengahin Bunderan Hotel Indonesia, Jakarta, Indonesia. Monumen puniki merupa patung manusa apasang lanang kalawan istri sane ngisi bunga sinarengan lan ngayunan tangan maka cihna nyanggra para tamiu sane rauh ring kota jakartane. Patung majeng kaja sane nyihnayang patunge inucap pinaka panyanggra ri sajeroning para tamiu utawi wisatawane sane rauh